open-index/open-wikipedia-markdown huggingface dataset:
Daniel Tammet

**Daniel Paul Tammet** (født 1979) er en britisk forfatter, oversetter og autistisk savant som har eksepsjonelle evner i blant annet hoderegning. Det antas å være mindre enn 50 savant i verden og det omtales som en svært sjelden form for asperger syndrom. Han byttet etternavn til Tammet som er estisk ord for eik. Tammet har frivillig medvirket i mange forskningsprosjekter innenfor hjerneforskning.

På noen minutter kan han multiplisere tisifrede tall i hodet eller trekke ut roten av tall og svare med tiervis av desimaler. Han kan trekke ut kubikkroten av et tall raskere enn andre gjøre det med elektronisk kalkulator. Han har også lett for å lære språk, og har en enorm minnekapasitet. Til forskjell fra mange andre savanter kan Tammet gjøre rede for hvordan han klarer det. Han forteller hva som foregår i tankene og hva han "ser inne i hodet". Han kommer frem til svaret på et komplisert regnestykke momentant. Han forteller at han ser tallene som former og farger, og resultatet av en utregning trer frem som en ny form. Tammet skiller seg fra de aller fleste andre savanter ved at hans ekstraordinære evner er akkompagnert av færre mentale handicap. Han kan ikke kjøre bil og vet ikke forskjell på høyre og venstre. Tammet har til forskjell fra de fleste autister et godt ordforråd og han snakker flere språk (fransk, tysk, spansk, litauisk, islandsk og esperanto). Han har utviklet sitt eget språk, noe som også er uvanlig blant savanter. Han er særlig begeistret for de vokal-rike nordeuropeiske språkene. Han opptrådte på islandsk fjernsyn der han snakket islandsk bare noen dager etter at han hadde lært språket.

Tammet sier at han opplever sifre som farger eller opplevelser, hvilket i seg selv ikke er så uvanlig. Dette fenomenet kalles synestesi. Mer uvanlig er det at Tammet kan skjelne mellom ca. 10&nbsp;000 nummer gjennom ulike opplevelser. Han kan kjenne om et tall er et primtall eller ikke, og ser resultatet av sine utregninger som mentale landskap med former, tekstur, farger og lyder. Den europeiske rekorden i å memorisere tallet pi holdes av Tammet. På fem timer leste han opp 22&nbsp;514 desimaler ut av hukommelsen. Det tok ham noen uker å memorere desimalene. Han liker ikke å gå i dagligvarebutikken fordi det er for mange inntrykk med mengder av varer og priser. Tammet forteller at han føler stort ubehag dersom ikke han følger sin faste rutine for eksempel ved å drikke te til nøyaktige klokkeslett.

Han utga selvbiografien *Born on a Blue Day* i 2006, og ble medlem av Royal Society of Arts i 2012.

## Referanser


## Eksterne lenker
*
Lucas Neill

**Lucas Neill** (født 9. mars 1978) er en australsk tidligere fotballspiller fra Sydney som spilte for blant annet Blackburn og West Ham i engelsk Premier League.

Neill var fast landslagsspiller på  mellom 2005 og 2013 og var med laget som kom til åttendedelsfinale i fotball-VM 2006. Fire år senere ble han utnevnt til kaptein på laget til VM i Sør-Afrika.

Neills Englands-opphold startet i Millwall FC i 1995. Neill rakk 152 kamper og 13 mål i engelsk 1. divisjon og 2. divisjon før han ble solgt videre til Premier League-klubben Blackburn Rovers i 2001. Her ble han i 5 år som fast høyreback og han var blant lagets beste og mest stabile spillere. Blackburn kvalifiserte seg også for UEFA-cupen ved flere anledninger, og Neill fikk i alt 10 kamper i UEFA-cupen med Blackburn.
I januar 2007, ble han solgt videre til West Ham. Liverpool FC var også interessert i å få australieren til klubben, men Neill valgte London-laget p.g.a. at de viste størst interesse for å få ham til klubben.

## Referanser


## Eksterne lenker
*
Asbjørn Tønnesen

**Asbjørn Tønnesen** (født 7. oktober 1966) er en norsk tegner og illustratør. 

Asbjørn Tønnesen har særlig arbeidet med illustrasjoner til populære serier og figurer for barn, deriblant Terje Formoes Kaptein Sabeltann. Han har også illustrert tegneserier og bøker, blant annet Frid Ingulstads barnebok *Magnus Viking* fra 2001. Tønnesens tegninger er utført i sikker strek og teknikk, ofte som myke akvareller i en lett tilgjengelig, tegneserieinspirert stil.

Asbjørn Tønnesen bodde i flere år i Eydehavn i Arendal kommune, men bor nå i Sverige.

## Eksterne lenker
* Intervju
* Egen nettside
Eike

**Eike** er et gammelt navn på en liten robåt. Den har flat og bratt akterspeil. Uttrykket *eike* brukes i Vestfold, på Nordmøre, i Sør-Trøndelag og Telemark om en liten pram eller liten robåt lik en pram. Videre brukes det om en bestemt lokal båttype i Østfold, Solør, Råbyggelag, Mandal, Setesdal, Sunnhordland og flere andre steder som betegnelse på en flatbunnet båt.

## Eike som båttype
Det finnes en rekke varianter av denne båttypen, som er fullstendig flatbunnet. Den benyttes til fiske og transport på småvann, innsjøer og elver. Eiker ble ofte bygget av *vrakbord* og var derfor ofte billige i anskaffelse. Den ble derfor en båt for allmuen.

Eika har typisk kasseform, men det er varianter med underliggende senterbord og et mindre speil forut eller overliggende senterbord. En variant på Randsfjorden er noe forskjellig, med et flatt kjølbord og rund fasong som liknet mye på de rundbunnede åfløyene i Valdres. Båter med kasseliknende fasong ble kalt *flatbotninger*, mens de runde ble kalt *rundbotninger*.

## Den vanlige eika
Eika ligner en avskåret robåt, med flat og bratt akterspeil. Den forekommer både med rund og flat bunn. Tollegangen kunne være skiftet ut med åregafler, og det var bare plass til en roer. Eika egnet seg best i smult farvann og var vanligvis lettrodd.

Modellmessig var den nær opp til jolla som kunne seiles og var utstyrt med feste for ror, men eikekjølen var ikke stor nok til å hindre sideavdrift. Begge disse typene kunne være utstyrt med en nedsenkning i akterstavnen der en kunne legge en åre og hamle seg fram. For seiljoller i vindstille var dette beste måten å komme seg hjem på uten hjelp.

## Dory
En «slektning» fra den andre siden av Atlanterhavet er *[[dory]]*. Den er flatbunnet og sidene var bygd slik at den ikke trengte spanter for å holde fasongen. Denne båttypen var mye brukt i det rike torskefisket på fiskebankene rundt Newfoundland.

Moderskipet var en skarpseilende skonnert som hadde med seg en stabel av doryer på dekk. Disse ble sluppet ut med en fisker i hver, mens moderskipet lå i noenlunde samme posisjon for å ta dem opp etter endt økt.

## Se også
* Pram
* Øygardenbåten

## Litteratur
* Espen Skjærbakken: *Indre Østlandets trebåter* 2005 ISBN 82-90660-24-3
* A.W. Brøgger og Haakon Shetelig: *Vikingeskipene - Deres forgjengere og etterfølgere* Oslo 1950
* Svein Molaug: *Vår Gamle Kystkultur Bind 1* 1985 ISBN 82-09-10214-1
Byge

En **byge** eller *skur* er nedbør som kommer fra cumulonimbus-skyer (bygeskyer). Det kan også komme lette byger fra større cumulus-skyer (haugskyer), men dette er sjelden i Norge. Nedbøren kan komme i form av regn, hagl, sludd og/eller snø, avhengig av temperaturer og stabilitetsforhold i atmosfæren. Et synlig tegn på nedbør er fallstriper, og deres utseende og omfang antyder hva slags og hvor mye nedbør som kan forventes.

Bygenes omfang og intensitet varierer innen vide grenser, men i Norge forekommer de kraftigste bygene vanligvis på varme sommerdager. En byge varer gjerne bare en liten stund, men av og til kan bygene komme så tett at det virker som sammenhengende nedbør. Det kan være tilfelle hvis ustabil bygeluft presses opp mot åser og fjell, noe som vil forsterke bygetendensen. Under slike forhold kan nedbørmengdene bli svært store, av og til med flommer og skred til følge. Således ble f.eks. Storofsen i 1789 skapt av enorme nedbørmengder, antagelig i form av byger.

Byger kan være lokale (ofte i form av ettermiddagsbyger) eller være del av et større værsystem – f.eks. en kaldfront, et tråg, en tropisk syklon eller et polart lavtrykk.

Byger gir ofte vindkast eller vindvariasjoner. Forvarsler om sterke vindkast kan være tydelige bevegelser i bygeskyene, eller at skyene selv beveger seg hurtig. Byger kan også føre til tordenvær. Tornadoer dannes gjerne i kraftige tordenbyger.

## Etymologi
Ordet *byge* (*bøy(e)*) stammer fra nederlandsk, har sammenheng med *brå* og ble opprinnelig brukt om vindbyge. *Skur* (herav engelsk *shower*) kommer fra norrønt og har sammenheng med *gå*, *skride*, jf. f.eks. *Det går en skur borte i åsen*.

## Referanser
Us and Them

**«Us and Them»** er en sang av det britiske progressive rock-bandet Pink Floyd. Den er en del av konseptalbumet *[[The Dark Side of the Moon]]* som ble utgitt i 1973. Musikken er stort sett skrevet av Richard Wright, mens teksten er skrevet av Roger Waters. Sangen synges av David Gilmour, med koring fra Wright på refrengene. Den er 7 minutter og 40 sekunder lang, og dermed den lengste sangen på albumet.

## Komposisjon
«Us and Them» er en ganske stille sang, og inneholder to saksofonsoloer. Sangen har en jazz-stil som minner om 1940-tallets rolige jazz-stil.  Midt i sangen er det en snakke-del, hvor *Roger The Hat* taler på bakgrunn av et intervju gruppa hadde om vold. Før den ble gitt ut, ble sangen kalt «The Violent Sequence».

Sangen beskriver menneskers tendens til å skille seg fra dem som er annerledes, i slike saker som krig, politikk og sosiale klasser. Den handler også om borgernes ønsker i forhold til myndighetenes handlinger, kampen mellom «Us and Them». Waters, som skrev teksten, har sagt at «førsteverset handler om å gå til krig, hvordan vi ikke får noen sjanse til å kommunisere med hverandre på frontlinjen, siden noen andre har bestemt at vi ikke skal det. Andreverset handler om borgerrettigheter, rasisme og fordommer basert på hudfarge. Sisteverset handler om å passere en uteligger på gata uten å hjelpe.

Melodien var opprinnelig komponert på piano av Richard Wright på bestilling for filmen *[[Zabriskie Point]]* i 1969. «Violent Sequence» refererer til dette. Regissøren Michelangelo Antonioni avviste melodien med begrunnelsen at den var for ulik Pink Floyds tidligere «Careful with That Axe, Eugene», i henhold til hva Roger Waters senere erindret i et intervju i forbindelse med *The Dark Side of the Moon*-innspillingen. Antonionis reaksjon var «Den er vakker, men for sørgelig, ikke sant? Den får meg til å tenke på kirker». Sangen ble isteden lagt på vent inntil *The Dark Side of the Moon*. 

Den ble også gitt ut på nytt i 2001 på samlealbumet *Echoes: The Best of Pink Floyd*, hvor det er den syvende sangen på første CD.

## Personell
På originalinnspillingen fra 1973 medvirker:
*David Gilmour, gitarer, vokal
*Roger Waters, bass 
*Richard Wright, orgel, piano og koring
*Nick Mason, trommer
*Dick Parry, saksofon

## Referanser


## Eksterne lenker
*
Lærling

**Lærling** (etter tysk, Lehrling, *elev*) er person som har inngått lovfestet kontrakt om opplæring og praksis i etlærefag med en godkjent arbeidsgiver, en lærebedrift. Vanligvis går opplæringen over fire år med to års forutgående skolegang i videregående skole, men det finnes varianter av ordningen. I fag der det ikke finnes opplæring i skole, kan all opplæring skje etter fastlagt plan i en bedrift. Opplæringen skal forberede lærlingen påfag-/svenneprøve i faget.

Bedrifter som har lærlinger på kontrakt, får økonomisk tilskudd etter bestemte regler. Lærlingene får vanligvis lønn i læretiden som en stigende prosentandel fra 30% til 80% av begynnerlønnen for en fagarbeider. 

Det er lovregulert lærlingordning for rundt 200 håndverksfag. *Lærling* brukes også på enkelte yrkesområder som ikke er lovregulert. Lærlingordningen er regulert gjennom opplæringsloven. 

Historisk er begrep som *læregutt* og *læresvenn* brukt. Måten å lære på blir gjerne omtalt som mesterlære, der lærlingen observerer og tar i mot veiledning på egne oppgaver. For noen bedrifter er lærlinger en viktig ressurs. Grundig opplæring praktisk såvel som teoretisk kan gi bedriften viktige konkurransefortrinn, f.eks på anbud i offentlig sektor. 

En lærekandidat inngår en opplæringskontrakt i et lærefag, men med en kompetanseprøve som er mindre omfattende enn vanlig fag- eller svenneprøve.

## Se også
* Fagbrev og svennebrev
* Praktikant
* Mester
* Laug
* Lærekandidat
* Mesterbrev
* Mesterfag
* Svenn
* Svennestykke

## Referanser


## Eksterne lenker
* Vilbli.no: Lærling
Dassault Mystère IV

**Mystère IV** var et fransk jagerfly utviklet av Dassault Aviation. Prototypen fløy første gang 28. september 1952. Den første serieproduserte Mystère IV fløy i mai 1954, og i 1955 ble de første av 225 fly levert til Armée de l'air.

110 Mystère IV ble levert til det indiske flyvåpen hvor flyet var operativt mellom 1957 og 1973, og 60 til det israelske flyvåpen fra april 1956. I alt 411 fly ble bygget fram til 1958.

«Mystère IV» ble brukt i kamp både av Israel, i 1956, og India, i den indopakistanske krig i 1965. Israelerne fant flyet utmanøvrert av motstandernes MiG-15, og i den Indo-Pakistanske krig ble flyet brukt til nærstøtte.

En oppgradert variant av «Mystère IV» ble planlagt som «Mystère IVB», men nådde aldri forbi prototypstadiet, derfor fikk den opprinnelige serien betegnelsen «Mystère IVA».

## Spesifikasjoner

## Kilder

* *The Complete Book of Fighters*, Green/Swanborough ( ISBN 0-86288-220-6 )
* *The Complete Guide to Fighters & Bombers of the World*, Crosby ( ISBN 1-84681-000-0 )

## Eksterne lenker
* Dassault MD.454 Mystere IV
Rory Delap

**Rory John Delap** (født 6. juli 1976 i Sutton Coldfield, West Midlands, England) er en  irsk fotballtrener og tidligere landslagsspiller i fotball som har spilt for fem engelske klubber.

Delap spilte 11 landskamper for .

## Biografi
Rory Delap startet sin fotballkarriere i Carlisle United der han skrev under på sin første profesjonelle kontrakt sommeren 1994. Delap var spydkaster og fotballspiller, men da han var yngre, måtte han ta et valg mellom fotball og spyd, og valgte fotball. Han debuterte i ligasammenheng i 1992/93-sesongen, men det ble bare 1 ligakamp på Delap i den sesongen. De to neste sesongene spilte han 1 og 3 ligakamper for Carlisle før han i 1995/96-sesongen fikk mer spilletid med 19 ligakamper. I denne sesongen laget han også karrierens første klubbmål. I 1996/97-sesongen noterte han seg for 32 ligakamper og 4 ligamål for *the Cumbrians*, mens han i første del av 1997/98-sesongen spilte 9 ligakamper for klubben fra Cumbria. Rory Delap har i senere tid blitt berømt for sine lange innkast.

I februar 1998 kjøpte Derby County Delap for £200 000, og han debuterte for Derby 14. februar 1998 i en ligakamp mot Everton. Totalt spilte han 13 ligakamper for *the Rams* i siste del av 1997/98-sesongen. Den påfølgende sesongen ble det 23 ligakamper, mens han 1999/00-sesongen stoppet på 34 ligakamper for klubben fra Derbyshire. I denne sesongen laget også Delap 8 ligamål der hans første Derbymål kom den 10. august 1999 i en kamp mot Arsenal. I hans fjerde og siste sesong som Derbyspiller spilte han 33 ligakamper og han laget 3 ligamål.

I juli 2001 ble Rory Delap solgt til Southampton for £4 000 000, og han spilte sin første ligakamp for Southampton 18. august 2001 da de tapte 2-0 for Leeds United. Hans første ligamål for *the Saints* laget han 2. mars 2002 da de vant 3-1 over Ipswich Town, og da 2001/02-sesongen var over hadde Delap fått bokført 28 ligakamper og han hadde laget 2 ligamål. Delap avsluttet sin karriere i Burton Albion i 2013.

## Referanser


## Eksterne lenker
*
Dassault Mystère

**Dassault Mystère** kan sikte til:

* Dassault Mystère II, fransk jagerfly
* Dassault Mystère IV, fransk jagerfly
Tartan

**Tartan** er mønsteret på vevde tekstiler i keltisk-britisk tradisjon. I gamle dager viste tartanen steds- eller tilhørighet i de skotske klanene, og fylte omtrent samme funksjon som andre tradisjoners våpenskjold.

I Skottland er det sedvane å bruke tartanen fra den klanen man tilhører, i Irland fra det stedet slekten kommer fra. Sør i Irland er tartanene ofte ensfarvede stoffer av lin, mens man i Nord-Irland og Skottland gjerne bruker stoff av ull med rutemønster i flere farger.

Rutemønster kom til Norden på Cæsars tid og er funnet på blant annet tekstiler i en myr, Huldremose på Djursland. Kvinnen som ble senket i Huldremose på 100-tallet f.Kr., var kledd i en rutemønstret ullkjole.

## Etymologi
Det engelske ordet *tartan* er mest sannsynlig avledet fra det franske ordet *tartarin* i betydningen «tartarduk». Ordet henviste da til det asiatiske folket tatarer. En annen forklaring er at tartan kan være avledet fra skotsk-gæliske *tarsainn*, i betydningen «tvers over». I dag refererer tartan vanligvis til farget mønster, skjønt opprinnelig trengte ikke en tartan å være noe mønster i det hele tatt. Så sent som på 1830-tallet ble tartan tidvis beskrevet som «vanlig farget ... uten mønster». Tekstiler med mønster fra det gælisktalende skotske høylandet ble kalt for *breacan* i betydningen «mange farger». Over tid ble betydningen av tartan og breacan kombinert for å beskrive bestemte typer mønstre på en bestemt type tøy. Mønsteret på en tartan er kalt for et *sett*. Sett er framstilt av en rekke vevde tråder som krysses i rette vinkler.

I dag er tartan generelt benyttet for å beskrive mønsteret, og ikke begrenset til tekstiler. I Nord-Amerika er begrepet *plaid* vanligvis benyttet for å beskrive tartan. Ordet *plaid*, avledet fra skotsk-gæliske *plaide*, har betydningen «pledd», som på norsk, ble først benyttet for enhver form for rektangulært plagg, tidvis bestående av tartan, særskilt de som var før den moderne kilt. Med tiden ble *plaid* benyttet for å beskrive pleddene selv.

## Referanser


## Se også
* Kilt
Zurab Khizanishvili

**Zurab Khizanishvili** er en georgisk fotballspiller (født 6. oktober 1981 i Tbilisi). Han spiller for den tyrkiske klubben Kayserispor og er fast landslagsspiller på . *Zura*, som han kalles, er primært midtstopper, men opptrer også ofte som høyreback.

## Biografi
Khizanishvili startet karrieren i Dinamo Tbilisi, før han bare ett år senere forlot laget til fordel for naboklubben FC Tbilisi. I 1999 skrev han under for enda en rival, Lokomotiv Tbilisi, hvor han etterhvert ble meget ettertraktet av europeiske toppklubber.  Khizanishvili brøt kontrakten med laget sitt, og skrev under for Dundee FC i mars 2001 etter mislykket prøvespill hos Arsenal, Fulham og West Ham United.

I juni 2003, var Khizanishvili på flyttefot igjen, denne gang til Rangers FC. Den første sesongen spilte han 35 kamper for klubben, men falt etterhvert utenfor laget og ble utlånt til Blackburn Rovers 31. august 2005. Den 10. april 2006 skrev han under permanent kontrakt med Blackburn, for en overgangssum på £500&nbsp;000. Han har siden vært en av nøkkelspillerne i forsvaret til manager Mark Hughes.

I september 2009 ble Khizanishvili utlånt til den engelske Championship-klubben Newcastle United. Etter syv kamper i Nordøst-England, ble han igjen utlånt til Championship. Denne gang gikk turen til Reading.

## Referanser


## Eksterne lenker
*
Liste over verdens høyeste fjell

Dette er en **liste over verdens 117 høyeste [[fjell]]**, som alle ligger i Asia. Bare topper som er ansett som selvstendige fjell er tatt med i rangeringen, ikke sekundære topper som er del av en større toppformasjon.

## Liste

## Galleri

Fil:Everest kalapatthar crop.jpg|1. Mount Everest er verdens høyeste fjell
Fil:K2 2006b.jpg|2. K2
Fil:Kangch-Goechala.jpg|3. Kangchenjunga
Fil:LhotseMountain.jos.500pix.jpg|4. Lhotse
Fil:Makalu.jpg|5. Makalu
Fil:ChoOyu-fromGokyo.jpg|6. Cho Oyu
Fil:Dhaulagiri from ramrekha.jpg|7. Dhaulagiri 
Fil:Sunrise, Manaslu.jpg|8. Manaslu 
Fil:Nanga Parbat 029.jpg|9. Nanga Parbat
Fil:Annapurna South Face.jpg|10. Annapurna I
Fil:HiddenPeak.jpg|11. Gasherbrum I
Fil:7 15 BroadPeak.jpg|12. Broad Peak
Fil:Gasherbrum2.jpg|13. Gasherbrum II 
Fil:Shishapangma.jpg|14. Shishapangma
Emil Aubert

*Må ikke forveksles med [[Emil Aubert (1930)|Emil Aubert (1930-2022)]]*.

**Michael Conrad Sophus Emil Aubert** (født 1811 i Christiania, død 1872) var en norsk jurist og embetsmann. Som ung var han medlem av kretsen omkring Henrik Wergeland. 

Han var sorenskriver i Lofoten og Vesterålen (1847&ndash;52) og i Nordre Jarlsberg (1866&ndash;72), amtmann i Nordre Bergenhus amt (1852&ndash;60) og borgermester i Trondheim. 1846&ndash;47 foretok han med offentlig understøttelse en reise til England, Skottland, Frankrike, Belgia og de prøyssiske rhinprovinsene for å studere juryvesenet i disse landene. Resultatet av reisen ble det store arbeidet *Om mundtlig rettergang og edsvoren* (1849)

Han var stortingsrepresentant for Nordlands amt 1851.

## Referanser


## Kilder
* 

## Eksterne lenker
* 
* 
*  NRK Sogn og Fjordane &ndash; Fylkesleksikon
VM-Trosserne

**VM-Trosserne** er en norsk musikkgruppe som ble startet i 1990 av Lars Thyholdt (fele og banjo), Lars Ovlien (munnspill), Even Finsrud (gitar) og Øivind Roos (trekkspill). De møtte hverandre på Radio Kongsvinger, og fant en felles interesse i folk og folkrock. Bandet er et «hobbyband» og har spilt av og på siden starten. I 1991 ble Kjetil Foseid med på bass og etter hvert kom Kjetil Hjerpset til på bass, mens Foseid i større grad spiller gitar. Den største styrken til bandet er vokalprestasjonene. 

VM-Trosserne har deltatt på flere innspillinger, blant annet med sangen «På Vingersmarken», utgitt i forbindelse med Kongsvingermarkens 150-årsjubileum (senere utgitt på samle-CD, Dansbare takras og andre lekkerbiskener, A Rose for Emily records, 2005). I 2008 begynte de å skrive og spille inn sanger med tekster av Hans Børli og ga i den forbindelse ut singelen «En skål i heimebrent/Junikveld» i 2009. I 2018 dannet de også stammen i Teater i Glåmdal sin forestilling "På Folkemunne – En cabaret om Vidar Sandbeck".

I tillegg til musikken har VM-Trosserne satt opp en rekke revyer i Kongsvinger.

## Referanser
Runni ungdomsskole

**Runni ungdomsskole** er en ungdomsskole som ligger i kommunesenteret Årnes i Nes kommune i Akershus. Skolen befinner seg om lag en kilometer nord for Årnes sentrum og er samlokalisert med barneskolen Årnes skole og idrettshallen Runnirinken. 
Nytt skolebygg ble åpnet høsten 2003, og nytt gymbygg sto ferdig sommeren 2004.

Skolen tar i mot elever fra fem barneskoler i kommunen:
*Årnes skole
*Fjellfoten skole
*Østgård skole
*Framtun skole
*Auli skole

## Referanser


## Eksterne lenker
* Runnirinkens hjemmeside
Stade Rennais FC

**Stade Rennais FC** (alminnelig omtalt som **Rennes**) er en fotballklubb som kommer fra byen Rennes i Frankrike. Klubben ble stiftet i 1901, og spiller for tiden sin 47. sesong i Ligue 1, den øverste divisjonen i det franske ligasystemet. Klubben fikk sin beste plassering noensinne i 2004/2005-sesongen, da den ble nummer 4. Den påfølgende sesongen endte med syvendeplass.

Rennes' største meritter er at de har vunnet den franske cupen, Coupe de France, i 1965, 1971 og 2019. Dessuten har de vunnet andredivisjon Ligue 2 i 1956 og 1983.

## Spillerstall
Oppdatert 10. oktober 2024.

### Utlånte spillere

## Kjente spillere med en fortid i klubben
* Petr Čech
* Luís Fabiano
* Alexander Frei
* Kim Källström
* John Mensah
* Mikaël Silvestre
* Eduardo Camavinga
* Bernard Lama
* Ousmane Dembélé
* Sylvain Wiltord
* Édouard Mendy
* John Utaka
* Kjetil Rekdal spilte 31 kamper og scoret 2 mål i sesongen 1996/97 for Rennes.
* Den norske fotballspilleren Alexander Tettey ble solgt fra Rosenborg Ballklub til Rennes i 2009. 
* Den norske fotballspilleren Anders Konradsen ble solgt fra Strømsgodset Toppfotball til Rennes i 2013.

## Referanser


## Eksterne lenker
* 
* Stade Rennais Online
* Stade Rennais Online (english)
Eldarion

**Eldarion** er en fiktiv figur (mann/menneske) i J.R.R. Tolkiens bøker om Midgard, men han er bare med i tillegget i Ringenes Herre. Han er sønn av kong Elessar (Aragorn) og dronning Arwen.
Det er ikke fortalt noe spesielt om Eldarion i Tolkiens bøker (ettersom Ringenes Herre er den siste boka, og Eldarion blir født etter at Aragorn blir konge), Men man vet at han ble født i år 43 i det Fjerde tideverv, og ble konge i Gondor og Arnor etter at Aragorn døde i år 120 f.t.
Hestesport under Sommer-OL 1900

**Hestesport under Sommer-OL 1900** ble arrangert fra 29. mai til 2. juni 1900 i Place de Breteuil i Paris' 7. arrondissement. 

Hestesport var med på det olympiske programmet for første gang. Tre av øvelsene ble regnet som olympiske.

## Medaljer og premier i 1900
*I 1900 ble det i noen idrettsgrener utdelt medaljer til de tre beste utøverne, mens i andre idrettsgrener ble det utdelt andre typer premier til de beste.  
*Medaljefordelingen og resultatlistene viser de tre beste utøverne som vinnere av gull-, sølv- og bronsemedaljevinnere, i henhold til IOKs retroaktive bestemmelse.   

## Medaljefordeling

## Resultater
### Sprangriding

### Høydesprang

### Lengdesprang

## Referanser


## Eksterne lenker
* Equestrian Dressage at the 1900 Summer Olympics hos olympedia.org
* Equestrian Driving at the 1900 Summer Olympics hos olympedia.org
* Equestrian Jumping at the 1900 Summer Olympics hos olympedia.org
* Resultater og profilside  hos sports-reference.com
Den lille havfrue (statue)

«**Den lille havfrue**» er en skulptur av bronse i Københavns havn i København i Danmark. Skulpturen er basert på havfruen fra H.C. Andersens eventyr av samme navn fra 1837. I motsetning til det man vanligvis forbinder med havfruer, er statuen ikke en kvinne med et menneskes overkropp og fiskehale. Hun har en kropp med ben, men med finner på bena.

Skulpturen ble gitt som gave til København av brygger Carl Jacobsen og laget av billedhugger Edvard Eriksen (1876–1959). Eriksen brukte sin kone Eline Eriksen som modell for skulpturen. Skulpturen er 125 cm høy og veier 175 kg, og den ble satt opp på en granittstein på Langelinie den 23. august 1913. Statuen er en av Danmarks største turistattraksjoner.

## Hærverk
Statuen har flere ganger blitt utsatt for hærverk. 24. april 1964 mistet havfruen hodet, og verken hodet eller gjerningsmennene ble noen gang funnet. 22. juli 1984 ble en arm saget av. Den gangen meldte imidlertid gjerningsmennene seg raskt, og statuen fikk armen tilbake. I august 1990 ble det gjort et nytt forsøk på å sage hodet av statuen. Forsøket endte med et 18 cm langt snitt i halsen. 6. januar 1998 mistet statuen hodet for andre gang. Da ble en freelance-fotograf og to andre arrestert og siktet for å ha utført hærverket, men de ble senere løslatt og siktelsen frafalt. Hodet ble imidlertid funnet. 11. september 2003 veltet ukjente gjerningsmenn statuen ned fra steinen den satt på. Statuen har også blitt dynket i maling og blant annet fått påmalt BH og bukser. Det finnes to gipskopier av statuen, noe som har vært til god hjelp når statuen har blitt reparert.

## Lignende statuer

Statuen selv er en kopi av den originale skulpturen, som Eriksens arvinger er i besittelse av. Hans familie selger kopier av statuen. 

Det fins en kopi av statuen i byen Solvang i California, en by som ble grunnlagt av danske immigranter. Det fins også kopier av statuen i Kimballton i Iowa og i Vancouver i Canada. På graven til Victor Borge er det også en kopi av statuen.

I 2006 ble kunstverket *Det genmodificerede paradis* av Bjørn Nørgaard satt opp på Langelinie, noen hundre meter fra havfruestatuen. Kunstverket er en gruppe av skulpturer, hvorav en kalles *Den genmodificerede havfrue* og er en nonfigurativ statue av en kvinne som sitter på noen steiner ute i vannet.

Det fins også andre kunstneriske fremstillinger av havfruen i H. C. Andersens fortelling. Til disse hører en statue i Odense Zoo fra 1949 av kunstnerne Erik Cohrt og Hans Ploug. Den forestiller en havfrue med fiskehale.

## På reise

I mars 2010 tok København et foreløpig farvel med Den lille havfrue da hun la ut på reise til Kina. 
I tidsrommet 1. mai til 31. oktober 2010 var hun utstilt i den danske paviljongen på verdensutstillingen World EXPO i Kina.

## Se også
* Havfrue
* ''Den lille havfrue'', eventyr av H. C. Andersen fra 1837
* ''Den lille havfruen'', amerikansk tegnefilm fra 1989

## Referanser

## Eksterne lenker
* 
* H.C.Andersen Information om "Den lille havfrue"
* Bildesamling på Mermaids on the Web
Friidrett under Sommer-OL 1900

**Friidrett under Sommer-OL 1900** ble arrangert fra 1. til 22. juli 1900 i Paris. 

Friidrett var med for andre gang på det olympiske programmet i 1900 i Paris. 115 utøvere, alle menn, fra 16 nasjoner konkurrerte om 23 olympiske titler. Vinneren fikk en sølvmedalje og den som kom på annen plass fikk bronse. Det var først under OL 1904 i St. Louis det ble innført gull-, sølv- og bronsemedalje for de tre første plassene. Det var mer enn dobbelt så mange øvelser enn det var i forrige OL. De tolv øvelsene som var med for første gang var 60-, 200- og 800 meter, 5000 meter lagløp, 200- og 400 meter hekk, 2500- og 4000 meter hinder, lengde-, høyde- og tresteg uten tilløp og sleggekast.  

I tillegg til de offisielle medaljeøvelsene ble det arrangert 30 uoffisielle øvelser.
  
## Medaljer og premier i 1900
*I 1900 ble det i noen idrettsgrener utdelt medaljer til de tre beste utøverne, mens i andre idrettsgrener ble det utdelt andre typer premier til de beste.  
*Medaljefordelingen og resultatlistene viser de tre beste utøverne som vinnere av gull-, sølv- og bronsemedaljevinnere, i henhold til IOKs retroaktive bestemmelse.   

## Medaljefordeling

;Fotnoter

## Resultater
### 60 meter

### 100 meter

**John Tewksbury løp på 10,8 i semifinalen, som var tangering av verdensrekorden.*

### 200 meter

### 400 meter

**Boardman, Lee og Moloney kom av religiøse årsaker ikke til start til finalen, som gikk på en søndag.*

### 800 meter

**David Hall løp på 1.59,0 () i semifinalen.*

### 1500 meter

### Maraton

**<sup>1</sup> [[Michel Théato]] var fra Luxembourg, men IOK har registrert ham som deltaker for Frankrike.*

### 110 meter hekk

### 200 meter hekk

### 400 meter hekk

### 2500 meter hinder

### 4000 meter hinder

### 5000 meter lag

**kun to lag deltok*

### Høydehopp

### Stavsprang

### Lengdehopp

### Tresteg

### Høydehopp uten tilløp

### Lengdehopp uten tilløp

### Tresteg uten tilløp

### Kulestøt

### Diskoskast

### Sleggekast

## Referanser


## Eksterne lenker
* Athletics at the 1900 Summer Olympics hos olympedia.org
* Resultater og profilside  hos sports-reference.com
Camilla Tyldum

**Camilla Tyldum** (født 26. oktober 1981 i Namsos) er en norsk håndballspiller for Nordstrand Håndball Elite. Tyldum spiller mest i posisjonen ving, men er også på backplass.

Tyldum har ca. 50 landskamper for junior- og ungdomslandslag. Hun har tidligere spilt for klubbene Kjelsås, Refstad/Veitvet og Furuset. Hun studerte idrettsfag ved Bjerke videregående skole fra 1997&ndash;2000.

Ved sesongstart 2007&ndash;2008, fikk Tyldum medieoppslag etter en episode hvor hun påstod at Stabæk-trener Kenneth Gabrielsen kom med kommentarer om hennes vekt. (Tyldum er 170 cm høy og veier ca. 60 kg).

## Se også
* Liste over kjente elever ved Bjerke videregående skole

## Referanser


## Eksterne lenker
* Nordstrand håndball – spillerprofiler
Daniel Carlsson

**Daniel Carlsson** (født 29. juni 1976) er en svensk rallyfører som konkurrerer i World Rally Championship. Carlsson gjorde seg først bemerket på den internasjonale arenaen da han ble nummer sju i det svenske VM-rallyet i 2001. Hans beste plassering er nummer 3 i svenskerallyet 2006.

## Eksterne lenker
*
Den frie vilje

***Den frie vilje*** (orig. *Der freie Wille*) er en tysk dramafilm fra 2006 regissert av Matthias Glasner.

Den forteller historien om en tidligere voldtektsmann som etter ti års fengsel innleder et forhold med en ung sårbar kvinne, som selv gjennom mange år ble psykisk misbrukt av sin far. Filmen hadde verdenspremiere 13. februar 2006 på den internasjonale filmfestivalen i Berlin, der hovedrolleinnehaveren Jürgen Vogel mottok Sølvbjørnen. Filmen har fått flere andre priser.

## Handling
Den frustrerte hushjelpen Theo Stoer voldtok en ung syklist på den baltiske kysten. Han blir arrestert noen timer senere. På grunn av denne forbrytelsen, og to andre voldtekter, sendte retten ham til en lukket psykiatrisk institusjon. Etter ni år blir Theo overført til en overvåket delt leilighet i Mülheim an der Ruhr, på prøvetid. Kriminalombud Sascha sørger for at Theo får jobb ved et trykkeri. I hverdagen finner Theo det veldig vanskelig å kontrollere seg selv, og å nærme seg andre mennesker.

Theo blir interessert i en servitør på Pizzeria Trattoria Funghi, men tør aldri å snakke med henne. Når Sascha oppmuntrer ham, klarer han å overvinne angsten. Servitøren avslår imidlertid tilbudet om å gå ut med ham. En dag møtes Theo og Nettie, den fortvilte datteren til enken som eier trykkeriet. De har litt problemer i begynnelsen, men et nærmere forhold utvikler seg etter hvert. Men før et ekte forhold kan utvikle seg videre, begynner imidlertid Nettie ved en belgisk pralin-fabrikk.

Men fordi kriminalomsorgen har blitt oppløst, og flyttet til Berlin, sitter Theo igjen helt alene. En kveld er Theo i ferd med å voldta en selger, som hadde servert ham rett før stengetid. Han følger etter henne i all hemmelighet til leiligheten hennes. Men han klarer å ta seg sammen, og forlater leiligheten hennes ubemerket uten at det skjer noe.

## Medvirkende
* Jürgen Vogel: «Theo»
* Sabine Timoteo: «Nettie»
* André Hennicke: «Sascha»
* Manfred Zapatka: «Klaus Engelbrecht»

## Referanser


## Eksterne lenker
*
Roing under Sommer-OL 1900

**Roing under Sommer-OL 1900** ble arrangert fra 14. til 27. august 1900 på Seinen i Paris. 

Roing var med på det olympiske programmet for første gang 1900 i Paris. Det ble delt ut olympiske titler i fem roøvelser, inkludert to finaler i øvelsen firer med styrmann. Det ble i tillegg arrangert 13 øvelser i roing utenfor det offisielle olympiske programmet.   

## Medaljer og premier i 1900
*I 1900 ble det i noen idrettsgrener utdelt medaljer til de tre beste utøverne, mens i andre idrettsgrener ble det utdelt andre typer premier til de beste.  
*Medaljefordelingen og resultatlistene viser de tre beste utøverne som vinnere av gull-, sølv- og bronsemedaljevinnere, i henhold til IOKs retroaktive bestemmelse.   

## Medaljefordeling

## Resultater
### Singelsculler

### Toer med styrmann

;Fotnoter

### Firer med styrmann
#### Første finale

;Fotnoter

#### Andre finale

### Åtter

## Referanser


## Eksterne lenker
* Rowing at the 1900 Summer Olympics hos olympedia.org
Sabine Timoteo

**Sabine Timoteo** (født 1975 i Bern som *Sabine Hagenbüchle*) er en sveitsisk skuespiller.

Hun studerte ved Schweizerische Balletberufsschule frem til 1994, og var engasjert ved Deutsche Oper am Rhein i Düsseldorf. Hun turnerte også med  Carlotta Ikedas Compagnie Ariadone.

Hun debuterte på film i Philip Grönings *[[L’amour, l’argent, l’amour]]*, og ble for rollen i denne filmen nominert til den sveitsiske filmprisen som beste skuespillerinne. Senere har hun hatt roller i filmer av Dominik Graf (*Die Freunde der Freunde*, 2001), Maria Speth (*In den Tag hinein*, 2001), Katalin Gödrös (*Mutanten*, 2002), Péter Palátsik (*Irgendwas Ist Immer*, 2003), Andreas Struck (*Sugar Orange*, 2003), Christian Petzold (*[[Gespenster (film fra 2005)|Gespenster]]*, 2005), Matthias Glasner (*[[Den frie vilje]]*, 2006), Sebastian Schipper (*Ein Freund von mir*, 2006), Stephan Geene (*After Effect*, 2006) og Clemens Klopfenstein (*Die Vogelpredigt*, 2005).

Sabine Timoteo er utdannet kokk, og bor med to barn i Bern.

## Referanser


## Eksterne lenker
*
Svømming under Sommer-OL 1900

**Svømming under Sommer-OL 1900** ble arrangert fra 11. til 19. august 1900 i Seinen i Paris. 

Svømming var med for annen gang på det olympiske programmet i 1900 i Paris. Det var deltakere fra tolv nasjoner, kun menn. Det ble konkurrert om sju olympiske titler i svømming, blant annet i undervannsvømming og svømming med hinder. Det var totalt 76 utøvere fra 12 nasjoner. Tre svømmere vant to olympiske titler hver; Frederick Lane, John Arthur Jarvis og Ernst Hoppenberg.
   
## Medaljer og premier i 1900
*I 1900 ble det i noen idrettsgrener utdelt medaljer til de tre beste utøverne, mens i andre idrettsgrener ble det utdelt andre typer premier til de beste.  
*Medaljefordelingen og resultatlistene viser de tre beste utøverne som vinnere av gull-, sølv- og bronsemedaljevinnere, i henhold til IOKs retroaktive bestemmelse.   
 
## Medaljefordeling

## Resultater
### 200 meter fri

### 1000 meter fri

### 4000 meter fri

### 200 meter rygg

### 200 meter fri lag

### 200 meter hinder

### Undervannsvømming
*Det ble gitt 2 poeng per meter og 1 poeng per sekund med undervannsvømming.

## Referanser


## Eksterne lenker
* Swimming at the 1900 Summer Olympics hos olympedia.org
Skyting under Sommer-OL 1900

**Skyting under Sommer-OL 1900** ble arrangert fra 15. juli til 5. august 1900 ved Satory i Versailles. 

Det var minst 38 skytekonkurranser som ble gjennomført i forbindelse med Verdensutstillingen i Paris 1900 og Sommer-OL 1900. Åtte av disse øvelsene er anerkjent av Den internasjonale olympiske komité (IOK) som tilhørende det offisielle olympiske programmet.

## Medaljer og premier i 1900
*I 1900 ble det i noen idrettsgrener utdelt medaljer til de tre beste utøverne, mens i andre idrettsgrener ble det utdelt andre typer premier til de beste.  
*Medaljefordelingen og resultatlistene viser de tre beste utøverne som vinnere av gull-, sølv- og bronsemedaljevinnere, i henhold til IOKs retroaktive bestemmelse.   

## Medaljefordeling

## Resultater
### Fripistol, 50 meter

### Fripistol, 50 meter lagskyting

### Fririfle, 300 meter stående

### Fririfle, 300 meter knestående

### Fririfle, 300 meter liggende

### Fririfle, 300 meter 3 posisjoner

### Fririfle, 3 posisjoner lagskyting

### Trap

## Referanser


## Eksterne lenker
* Shooting at the 1900 Summer Olympics hos olympedia.org
Forvask

**Forvask** er en kort vask som utføres før hovedvasken. 

## Klesvask
Automatiske vaskemaskiner har som oftest programmer som gir mulighet for forvask. Tidligere vasket man gjerne klær sjeldnere enn i dag, de var mer skitne og vaskemidlene var dårligere, og på grunn av dette var forvask mer vanlig. Ønsker man renere vask i dag, med moderne maskiner og effektive vaskemiddel, vil ofte en ekstra skylling være mer effektivt.

I svette er det små mengder av eggehvitestoffet albumin. Dette er vannløselig, men ved denaturering ved oppvarming blir det stivt på samme måten som eggehvite, som også er en type albumin. Derfor er det er viktig at det første vannet klærne vaskes i er kaldt, dersom første vannet er varmt, vil klærne bli stive av eggehviten. Noe vaskemiddel i forvaskvannet vil gi noe mer effektiv fjerning av albumin.

Ved fylling av vaskemiddel i skuffen på en vaskemaskin vil kammeret for forvask ofte være merket med én strek (kammeret for hovedvask er merket med to streker, kammeret for skyllemiddel er merket med en blomst).

## Andre typer forvask
Forvask brukes også ved andre typer rengjøring.

* Forvask i oppvaskmaskin
* Forvask av bil og transportmateriell
* Forvask av overflater før maling og lakkering

## Referanser
Grønlandsleiret (Oslo)

**Grønlandsleiret** (1–83, 4–46) er en av Oslos hovedgater. Gata ligger på Grønland i bydel Gamle Oslo og er en forlengelse av gata Grønland fra Tøyenbekken til Schweigaards gate hvor den fortsetter som Oslo gate. Broen over Tøyenbekken het *Lillebroen*.

På nordsiden av gata mellom Borggata og Schweigaards gate ligger Grønlands park – Botsparken.

Fra gammelt av het området som Grønlandsleiret går gjennom i dag, Leiret. Leiret var en plass der båter lett kunne trekkes på land. Leiret lå opprinnelig mellom Oslo (Gamlebyen) og Grønland. I middelalderen gikk Oslofjorden helt opp til der Grønland kirke ligger nå.

## Bygninger

## Referanser

 



## Litteratur
* Oslo byleksikon: Grønlandsleiret
Auli skole

**Auli skole** er en barneskole i Nes i Akershus. Skolen har ca. 300 elever som går i 1.- 7. klasse per 2024.

## Skolen

Skolen består av to skolebygninger, et lærerværelse og en gymsal. Skolen ligger i tettstedet Aulifeltet, ved siden av et idrettsanlegg der det finnes akebakker og skøytebane. Auli skole er lokalt kjent for sine gode prøveresultater på de nasjonale prøvene.

## Referanser
Skoletannlege

**Skoletannlege** var betegnelsen på en tannlege som er spesielt tilsatt for å behandle barn i skolepliktig alder.

## Norge
Gratis tannlege for skolebarn ble vedtatt i Lov om folkeskolen av 16. juli 1936, men allerede 10-15 år før dette hadde enkelte kommuner begynt å ansette egen skoletannlege. Fra 1983 er funksjonen ovetatt av fylkeskommunene, og utføres av distriktstannlege. Betegnelsen skoletannlege er gått ut av offisiell bruk i Norge.
Politihuset i Oslo

**Politihuset i Oslo** er hovedkontoret til Oslo politidistrikt. Bygningen ligger i Grønlandsleiret på Grønland i Oslo.

Bygningen huser politidistriktets ledelse og operasjonssentral samt andre avdelinger som Beredskapstroppen og Grønland politistasjon.

Politihuset er tegnet av Telje–Torp–Aasen Arkitektkontor. Arkitektene mottok Houens fonds diplom i 1983 og Betongtavlen i 1985 for bygningen.

## Se også
* Grønland politistasjon
*

## Referanser


## Eksterne lenker
* Oslo politidistrikt
*
Bjølsenhallen

**Bjølsenhallen** er et idretts- og forretningssenter på Bjølsen i Oslo. Den inneholder blant annet en stor innendørs idrettshall, apotek og et stort matvarehus. Idrettshallen består av en håndballbane med tribune, en innebandybane og en rekke mindre haller. Hallens funksjoner er et tilbud til både studentene i området og til bydelen for øvrig.

## Beliggenhet
Bjølsenhallen ligger i Bydel Sagene på Bjølsen i Oslo. Eiendommen ligger i et kvartal avgrenset av Maridalsveien, Moldegata, Bergensgata og Holmestrandgata. Store deler av kvartalet utgjør Bjølsen Studentby tilhørende Studentsamskipnaden i Oslo med ca. 1200 hybler og leiligheter.

## Historikk

Hallen ble oppført i 1930-årene og sto ferdig i 1939. Arkitekt for prosjektet var Per Nordan. Hallen ble betraktet som et mesterstykke i ingeniørkunst og anses som arkitektens hovedverk.

Busshallen, garasjen og den tilhørende rest av bensinstasjonen er oppført på Byantikvarens gule liste og kommunalt vernet.

Da hallen ble reist var tomten eid av Oslo Sporveier. Under andre verdenskrig ble hallen benyttet som lager for tyske fly og reservedeler. Etter krigen tok Oslo Sporveier hallen i bruk igjen og benyttet den som bussgarasje fram til den ble solgt i desember 1998.

### Sabotasjeaksjon i 1944
Natten mellom 13. og 14. august 1944 gjennomførte medlemmer av Oslogjengen en sabotasjeaksjon i hallen. Max Manus, Gunnar Sønsteby, William Houlder, Henrik Henriksen Hop og Andreas Aubert var blant deltakerne. Angrepsmålet var et lager i kjelleren under hallen hvor tyskerne lagret 25 Messerschmitt-jagere, en rekke flymotorer og store mengder reservedeler. De var flyttet hit på grunn av bombefaren på Kjeller flyplass.

Mennene dirket seg inn i busshallen litt over midnatt. En av dem tok seg av den norske vakten. De øvrige tok seg ned i kjellerhallen, der de la ladningene. Det ble brukt 120 kilo plastisk sprengstoff fordelt på fire kofferter og 70 kilo vanlig dynamitt. Omtrent kl. 02.00 om natten ble luntene tent, og karene trakk seg tilbake. Noen vaskekoner som jobbet i hallen fikk beskjed om at bygningen ville gå i lufta om få minutter. Da ladningene eksploderte var vaskekonene ute av bygningen, og vaktmannen var sluppet løs. Etter eksplosjonen var blant annet 150 flymotorer og tyskernes største lager av reservedeler for jagerfly i Norge ødelagt. Gunnar Sønsteby forlot stedet på sykkel.

## Litteratur
* *Krigens dagbok*, Forlaget Det Beste, Oslo 1994, ISBN 82-7010-245-8
* *Rapport fra nr. 24*, Orion Forlag, Oslo 1996, ISBN 82-458-0153-4
* *Livet langs elva*, Bydel Sagene-Torshov, Oslo 1999, ISBN 82-995654-0-5
* *Oslogjengen – Europas beste sabotørgruppe*, Orion Forlag, Oslo 2005, ISBN 82-458-0714-1

## Referanser

## Eksterne lenker
* 
* «Bjølsenhallen», fra nettsidene til  Sagene Idrettsforening
* «Bjølsenhallen», fra *[[Oslo byleksikon]]*
* No24.no: Gunnar Sønstebys nettsted
Sylvain Freiholz

**Sylvain Freiholz** (født 23. januar 1974) er en tidligere sveitsisk skihopper som konkurrerte fra 1991 til 2003.

Han vant bronse i den individuelle stor bakke konkurransen i Ski-VM 1997 i Trondheim, kun slått av Masahiko Harada og Dieter Thoma. Han deltok i fire OL, fra 1992 til 2002, hvor hans beste prestasjon var en 14.-plass i Albertville i 1992.

I verdenscupen i skihopping var han kun på podiet en gang, i Engelberg i hjemlandet Sveits i 1993 kom han på andreplass.

### Sammenlagtplasseringer i verdenscupen

## Referanser


## Eksterne lenker
*
Vestgermanske språk

De **vestgermanske språkene** er en undergruppe i den germanske språkgruppen. Til de vestgermanske språkene hører alle språkene som ikke er nordgermanske (nordiske) eller østgermanske.

De mest kjente vestgermanske språkene er:
*engelsk
*frisisk
*tysk
*nederlandsk

Det finnes også en rekke dialekter og mindre språk:
*afrikaans
*jiddisch
*luxembourgsk
*nedertysk (også kalt *lavtysk* og *plattysk*)
*skotsk

## Den tradisjonelle inndelingen
Den tradisjonelle inndelingen av de vestgermanske språkene beror på stamtreet deres.
Dette stamtreet så slik ut:
*vestgermansk språk
**engelsk-frisisk (eller anglo-frisisk)
***engelsk
***frisisk
**urtysk
***høytysk
***nedertysk (med nederlandsk)
Det vil si:
Opphavlig fantes det et vestgermansk urspråk som delte seg i to grener: et engelsk-frisisk urspråk og et tysk urspråk.
Det engelsk-frisiske urspråket skulle ha delt seg i engelsk og frisisk, det urtyske språket skulle ha delt seg i høytysk og nedertysk.

## Kritikk mot den tradisjonelle inndelingen
I andre halvdelen av det 20. hundreåret kom det mye kritikk mot dette stamtreet og denne inndelingen.
Det førte til at de fleste lingvister i dag ikke lenger aksepterer den tradisjonelle inndelingen av de germanske språkene.

Spesielt begrepet *vestgermansk* er omstridt. Noen lingvister mener at det aldri fantes et vestgermansk språk, men bare flere ulike germanske språk som hadde et par vestgermanske trekk til felles.

## Referanser


## Eksterne lenker
*
Øvelser under Sommer-OL 1900

Sommer-OL 1900 i Paris var de første olympiske lekene med kvinnelige deltakere. Damene fikk lov å delta i krokket, golf og tennis. Alle de andre idrettene var forbeholdt menn. Det var mange nye øvelser med i forhold til de første olympiske lekene i 1896 Athen. Pelota, cricket og krokket var med for både første og siste gang (Pelota har vært med senere som demonstrasjonsgren). Bryting og vektløfting var de eneste øvelsene som ikke var med i Paris av de opprinnelige fra Athen. 
*Bueskyting (6)
*Cricket (1) 
*Fekting (7)
*Friidrett (23)
**13 løpøvelser; 60, 100, 200, 400, 800, 1500 meter og maraton. 110 m hekk, 200 m hekk, 400 m hekk, 2500 m hinder, 4000 m hinder og 5000 m lag
**7 hoppøvelser; høyde, lengde, tresteg, stav, stille høyde, stille lengde og stille tresteg. 
**3 kastøvelser; kule, diskos og slegge. 
*Fotball (1)
*Golf (2)
*Hestesport (3)
*Krokket (3)
*Pelota (1)
*Polo (1)
*Roing (5)
*Rugby union (1)
*Seiling (7, (10)) 
*Skyting (9)
*Svømming (7)
*Sykkel (6)
*Tautrekking (1)
*Tennis (4): Single herrer, single damer, double herre og mixed double
*Turn (1): mangekamp
*Vannpolo (1)

## Eksterne lenker
*
Skrolsvik

**Skrolsvik** er ei bygd ytterst på Sør-Senja i Senja kommune i Troms. Den har i underkant av 100 innbyggere.

Stedet har en avdeling under Midt-Troms Museum; Kveitmuseet/Gammelbutikken og det nedlagte Skrolsvik fort.

Hurtigbåt og ferje til Harstad. Bygda ligger ved enden av fylkesvei 221. Følger man den 20&nbsp;km østover kommer man til Stonglandseidet, hvor det blant annet er sykehjem, skole og bank. Postadressen til Skrolsvik er 9392 Stonglandseidet. Nærmeste bysamfunn er Finnsnes.

## Mellemvik grunnkrets
**Mellemvik** er en grunnkrets som omfatter Skrolsvik og grendene rundt. Mellemvik, eller Mellomvika, er den midterste av de tre vikene sentralt i Skrolsvik. De andre to er Heimstevika og Skrollsvika.

Grunnkretsen omfatter ytterste del av den halvøya som stikker ut mot Andfjorden, lengst sørvest på Senja, inkludert ytre del av Blyfjordens sørside, samt fjellene vest for Åborsvatnet. Bebyggelsen strekker seg fra Tømmervika i sørøst til Sjursvika i nordvest. Areal: 23,4&nbsp;km².

Mellemvik tilhører Delområde Stonglandet, og grenser i sørøst til Buvik og i nordøst til Rødsand. I vest ligger Andfjorden.

Innbyggertall i Mellemvik grunnkrets:

## Eksterne lenker
* turliv.no - informasjon og bilder fra båthavna i Skrolsvik
Imrahil

Imrahil er en fiktiv figur (mann/menneske) i Midgard, i J.R.R. Tolkiens fantasy-verden Arda. Han er prins av Dol Amroth i trilogien Ringenes Herre (men han er bare nevnt i Atter En Konge), og han kjempet sammen med Aragorn og Éomer i slaget ved Pelennors mark og slaget ved Morannon med sine riddere. De vinner begge slagene, og Imrahils datter Lóthiriel gifter seg med Éomer i år 3021 i Det Tredje Tideverv etter at Sauron er overvunnet for alltid, og de får sønnen Elfwin sammen.

Prins Imrahil dør i år 34 i Det fjerde tideverv, og sønnen Elphir blir prins av Dol Amroth.